ཚེ་དབང་དོན་རྒྱལ་གྱིས་གསར་འགོད་པར་སྲུང་སྐྱོང་ཁུལ་ནི་ཆུ་བྱ་དང་བདག་ཏུ་མ་བཟུང་བའི་སྲོག་ཆགས་ཀྱི་ཟས་འཚོལ་ས་དང་འཚོ་སྡོད་བྱ་ཡུལ་གལ་ཆེན་ཞིག་ཡིན་ལ།མིའི་རིགས་ཀྱི་འཚོ་བ་དང་ཐོན་སྐྱེད་དང་ཡང་འབྲེལ་བ་ཟབ་མོ་ཡོད་པས།སྲུང་སྐྱོང་ཁུལ་གྱི་ས་ཆ་འགའ་ཞིག་ལ་ཕྱུགས་འཚོ་བ་སོགས་མིའི་བྱ་སྤྱོད་ཀྱི་ཤུགས་རྐྱེན་ཐེབས་ཀྱི་ཡོད།གོམ་སྟབས་རྗེས་མར།སྲུང་སྐྱོང་ཁུལ་གྱིས་ཕྱུགས་བཀག་བྱེད་ཐབས་མུ་མཐུད་སྤྱོད་པ་དང་།གཏན་འགོག་རང་བཞིན་གྱི་བྱང་བུ་འཛུགས་པ།དོ་དམ་སྲུང་སྐྱོང་མི་སྣའི་སྐོར་གཡེང་ལ་ཤུགས་སྣོན་རྒྱག་པ།རྩྭ་ར་དང་འདམ་རར་ཕྱུགས་བཀག་ཁ་གསབ་མང་དུ་གཏོང་བ་བཅས་བྱ་རྒྱུ་རེད།གཞན་ཡང་།མི་དང་ཕྱུགས་རིགས་ཀྱི་གནོད་འཚེ་མི་ཕོག་པ་བྱ་ཆེད་འདམ་ར་སླར་གསོ་དང་།རྩྭ་ཐང་གི་སྔོ་ཁེབས་་སླར་གསོ།མི་ཐབས་རྩྭ་འདེབས་དང་སྡོང་ཕྲན་སྔོ་ཁེབས་སླར་གསོའི་བྱེད་ཐབས་སྤྱད་དེ་ས་ཁོངས་སུ་ལྕགས་དྲ་བསྐོང་རྒྱུ་རེད་ཅེས་བཤད།